PATVIRTINTA

Anykščių r. Svėdasų Juozo Tumo-Vaižganto

 gimnazijos direktoriaus 2018 m. rugpjūčio 31 d.

įsakymu Nr. V-90

# ANYKŠČIŲ R. SVĖDASŲ JUOZO TUMO-VAIŽGANTO GIMNAZIJOS

**2018**–**2019 MOKSLO METŲ PRIEŠMOKYKLINIO UGDYMO PROGRAMOS**

 **UGDYMO PLANAS**

# I SKYRIUS

# BENDROSIOS NUOSTATOS

1. Anykščių r. Svėdasų Juozo Tumo-Vaižganto gimnazijos 2018–2019 m. m. priešmokyklinio ugdymo programos ugdymo planas (toliau – ugdymo planas) reglamentuoja priešmokyklinio ugdymo(si) programos įgyvendinimą gimnazijoje.
2. Priešmokyklinis ugdymas organizuojamas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl priešmokyklinio ugdymo tvarkos aprašo patvirtinimo“ (Lietuvos Respublikos švietimo ir mokslo ministro 2016 m. liepos 22 d. įsakymo Nr. V- 674 redakcija); Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“.
3. Priešmokyklinis ugdymas organizuojamas pagal Priešmokyklinio ugdymo programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 „Dėl priešmokyklinio ugdymo programos patvirtinimo“ ir jos priedą „Priešmokyklinio amžiaus vaikų kompetencijos (pasiekimai), jų turinio dėmesys ir ugdymo gairės“.
4. Gimnazijos priešmokyklinio ugdymo vykdymą reglamentuoja priešmokyklinio ugdymo tvarkos aprašas, patvirtintas gimnazijos direktoriaus 2014 m. rugpjūčio 26 d. įsakymu V-58A (2017 m. birželio 22 d. įsakymo Nr. V-58 redakcija) „Dėl priešmokyklinio ugdymo tvarkos aprašo patvirtinimo“.
5. Priešmokyklinis ugdymas gimnazijoje vykdomas pagal modelį, patvirtintą Anykščių rajono savivaldybės tarybos 2017 m. kovo 30 d. sprendimu Nr. 1-TS-110 „Dėl priėmimo laiko į priešmokyklinio ugdymo grupes Anykščių rajono savivaldybės bendrojo ugdymo ir ikimokyklinio ugdymo įstaigose, priešmokyklinio ugdymo grupių skaičiaus, vaikų skaičiaus grupėse vidurkio ir priešmokyklinio ugdymo organizavimo modelių 2017–2018 mokslo metams nustatymo“.
6. 2018–2019 m. m. ugdymo planą parengė Anykščių r. Svėdasų Juozo Tumo-Vaižganto gimnazijos direktoriaus 2018 m. kovo 20 d. įsakymu Nr. V-36 sudaryta darbo grupė.
7. Priešmokyklinio ugdymo programos įgyvendinimo nuolatinę priežiūrą, kontrolę vykdo direktoriaus pavaduotojas ugdymui.

**II SKYRIUS**

**PRIEŠMOKYKLINIO UGDYMO PROGRAMOS ĮGYVENDINIMAS**

1. Vaikai į priešmokyklinio ugdymo grupę priimami vadovaujantis Vaikų priėmimo į Anykščių rajono savivaldybės ikimokyklinio ugdymo mokyklas ir bendrojo ugdymo mokyklų ikimokyklinio ir priešmokyklinio ugdymo grupes tvarkos aprašu, patvirtintu Anykščių rajono savivaldybės tarybos 2012 m. spalio 25 d. sprendimu Nr. TS-328 „Dėl Vaikų priėmimo į Anykščių rajono savivaldybės ikimokyklinio ugdymo mokyklas ir bendrojo ugdymo mokyklų ikimokyklinio ir priešmokyklinio ugdymo grupes tvarkos aprašo patvirtinimo“; Vaiko brandumo mokytis pagal priešmokyklinio ir pradinio ugdymo programas įvertinimo tvarkos aprašu, patvirtintu LR Švietimo ir mokslo ministro 2005 m. spalio 29 d. įsakymu Nr. ISAK-2173 (Lietuvos Respublikos švietimo ir mokslo ministro 2016 m. rugsėjo 1 d. įsakymo Nr. V-751 redakcija) „Dėl Vaiko brandumo mokytis pagal priešmokyklinio ir pradinio ugdymo programas įvertinimo tvarkos aprašo patvirtinimo“.
2. Grupėje dirba pedagogė Nijolė Braukylienė.
3. Ugdomosios veiklos laikotarpis – 175 dienos (700 val.). Veikla pradedama 2018 m. rugsėjo 3-ąją dieną ir baigiama 2019 m. birželio 7 d.
4. Vaikams skiriamos atostogos (trukmė kalendorinėmis dienomis):

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens | 2018-10-29 | 2018-11-02 |
| Žiemos (Kalėdų) | 2018-12-27 | 2019-01-02 |
| Žiemos | 2019-02-18 | 2019-02-22 |
| Pavasario (Velykų) | 2019-04-23 | 2019-04-26 |

1. Priešmokyklinio ugdymo grupė dirba 5 dienas per savaitę.
2. Kasdieninės veiklos trukmė – 4 valandos. Nuo 2018 m. spalio 1 d. veiklos trukmė 6 val.
3. Veikla priešmokyklinio ugdymo grupėje pradedama 8 val., baigiama 14 val.
4. Kai oro temperatūra yra 20 laipsnių šalčio ar žemesnė, grupėje užsiėmimai nevyksta. Šios dienos įskaičiuojamos į mokslo dienų skaičių. Jei veikla nevyko dėl šalčio, karantino ar stichinių nelaimių, dienyne žymimos datos ir parašoma ,,Užsiėmimai nevyko dėl …..”. Šiais atvejais veiklos planas koreguojamas.
5. Priešmokyklinio ugdymo grupės vaikų ugdymas – vientisas procesas. Jis neskaidomas į atskiras sritis (atskirus dalykus) ir vyksta integruotai. Veiklos pobūdį (žaidimus, veiklą grupėje, išvykas ir kt.) ir trukmę lemia ugdymo tikslai, vaikų poreikiai, kultūrinė aplinka ir kt.
6. Priešmokyklinio ugdymo grupės vaikai 2018–2019 m. m. dalyvauja šiose gimnazijos Netradicinio ugdymo dienose:

|  |  |
| --- | --- |
| **Data** | **Veikla** |
| 2018-09-03 | Rugsėjo 1-oji – Mokslo ir žinių diena |
| 2018-09-20 | Juozo Tumo-Vaižganto 149-osios gimimo metinės |
| 2018-12-21 | Kalėdinis karnavalas |
| 2019-04-29 | Gimnazijos gimtadienis |
| 2019-06-03 – 2019-06-07 | Netradicinio ugdymo savaitė (5 ugdymo dienos) |

1. Pedagogė planuoja grupės ugdomąją veiklą:
	1. individualizuoja ugdymo tikslus ir turinį, atsižvelgdama į grupės specifiką, individualius vaikų poreikius ir gimnazijos ypatumus;
	2. per 3 savaites nuo programos įgyvendinimo pradžios parengia metinį grupės ugdomosios veiklos planą. Planą tvirtina gimnazijos direktorius;
	3. planuoja savaitės veiklą.
	4. vaikui, kuriam nustatyti specialieji ugdymosi poreikiai, pritaiko programą kartu su pagalbos mokiniui specialistais ir tėvais (globėjais, rūpintojais), vadovaujantis Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

**III SKYRIUS**

**VAIKŲ PAŽANGOS IR PASIEKIMŲ VERTINIMAS**

1. Vaikų pasiekimai ir pažanga vertinami pagal Priešmokyklinio ugdymo bendroje programoje nustatytas gaires.
2. Vaikų pažangą ir pasiekimus vertina priešmokyklinio ugdymo pedagogė;
3. Vaikų pažanga programos įgyvendinimo laikotarpiu yra vertinama nuolat, laisvai pasirenkant būdus ir metodus.
4. Vaiko pasiekimų vertinimas atliekamas ugdomųjų metų pradžioje ir pabaigoje:
	1. per 4 savaites nuo ugdymo programos įgyvendinimo pradžios atliekamas grupės vaikų pirminis pasiekimų įvertinimas;
	2. įgyvendinus programą, atliekamas galutinis vaikų pasiekimų įvertinimas ir parengiamas 6-7 metų vaiko ugdymo(si) pasiekimų vertinimo aprašas ir laisvos formos išvada – rekomendacijos dėl mokymosi 1 klasėje.
	3. vaiko pažangos ir pasiekimų aprašai, įvairios formos vaikų darbai ir pan. kaupiami „Vaiko pasiekimų aplanke“. Su aplanku tėvai supažindinami pasirašytinai tris kartus per metus: gruodžio pirmą savaitę, kovo pirmą savaitę ir paskutinę gegužės savaitę.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Anykščių r. Svėdasų Juozo Tumo-Vaižganto

gimnazijos tarybos 2018 m. rugpjūčio d.

Posėdžio protokolu Nr.

SUDERINTA

Anykščių rajono savivaldybės administracijos

Švietimo skyriaus vedėja

Jurgita Banienė